**O'zbekiston Respublikasida mobil qurilmalarning IMEI-kodlarini ro'yxatdan o'tkazish tizimida korrupsion xavf-xatarlarni kamaytirishga qaratilgan tizimdagi o‘zgarishlar**

Hukumat qarori bilan respublikada mobil qurilmalarni xalqaro o‘ziga xos identifikatsiya kodlari bo‘yicha ro‘yxatga olish tizimini joriy qilingan bo‘lib, asosiy vazifalari etib, mobil qurilmalar mulkdorlarini (egalarini) ogohlantirmasdan noqonuniy va ruxsatsiz foydalanishga yo‘l qo‘ymaslik, o‘g‘irlangan va yo‘qotilgan mobil qurilmalar holatini aniqlash va foydalanishini cheklash, kontrafakt mahsulotlarning kirib kelishini oldini olish, import qilinayotgan mobil qurilmalarning qonuniy olib kirilishini ta’minlash, respublikada GSMA standartiga mos keluvchi mobil qurilmalar hisobini yuritish, xalqaro standartlarga mos bo'lmagan sifatsiz mobil qurilmalarining realizatsiyasini oldini olish va mobil qurilmalar egalarining huquqlarini himoya qilishdan iborat.

Ta’kidlash joizki, mazkur islohotlarni amalga oshirishda raqamli texnologiyalar muhim o‘rin tutadi.

**IMEI (International Mobile Equipment Identifier)**har bir mobil qurilma uchun o‘ziga xos bo‘lgan 15 raqamdan iborat xalqaro mobil qurilmalar identifikatori (keyin o‘rinlarda — IMEI kodi) hisoblanib, uning asosida (birinchi 8 ta raqam) GSMA tomonidan belgilangan maxsus TAC raqami hisoblanadi va unga muvofiq GSM/UMTS va boshqa mobil qurilmalarni identifikatsiyalanadi.

Bugungi kunga kelib Tizimda 20 mln dan ortiq mobil qurilmalar ro‘yxatga olingan bo‘lib, ushbu qurilmalarni ro‘yxatga olinishida Tizim O‘zbekiston Respublikasi xududida faoliyat yuritayotgan mobil aloqa operatorlari va mutasaddi vazirlik va idoralar bilan o‘zaro integratsiya qilingan.

Hozirgi kunda O‘zbekistonning jadal rivojlanish bosqichida korrupsiya va uning har qanday ko‘rinishlariga qarshi kurash muhim hisoblanadi. So‘nggi yillarda mamlakatimizda korrupsiyaning oldini olish va unga qarshi kurashish, davlat va jamiyat qurilishining barcha sohalarida korrupsion omillarga chek qo‘yishga qaratilgan keng ko‘lamli islohotlar amalga oshirilmoqda.

Bu borada mobil qurilmalarni ro‘yxatga olish tizim operatori tomonidan korrupsiyaga qarshi kurashish, unga nisbatan murosasiz munosabatni shakllantirish borasida bir qator tizimli ishlar olib borilmoqda.

Jumladan, noqonuniy mobil qurilmalarni olib kirish, mobil qurilma IMEI-kodlarni klonlashtirish va uchinchi shaxslarning pasport ma’lumotlariga IMEI-kodlarni ro‘yxatdan o‘tkazish yuzasidan Tizim operatori tomonidan tegishli tashabbuslar ilgari surilib, ularni bosqichma-bosqich amalga oshirishga qaratilgan.

Shu bilan birga, mobil qurilmalarni klonlashtirish holatlarini oldini olish maqsadida, qonun loyihasi ishlab chiqilib, unga muvofiq O‘zbekiston Respublikasining Ma’muriy javobgarlik to‘g‘risidagi kodeksiga mobil qurilmaning xalqaro o‘ziga xos identifikatsiya kodini yoki abonent qurilmasining identifikatsiyalash modulini qonunchilik hujjatlariga zid ravishda o‘zgartirganlik yoki nusxasini yasaganlik holatlari uchun javobgarlik belgilab o‘tilishi ko‘zda tutilgan.

Amalga oshirilayotgan tadbirlar natijasida mobil qurilmalarni ro‘yxatga olish jarayonini soddalashtirish, noqonuniy hatti-harakatlarni texnik jihatdan tartibga solish, tizim ro‘yxatga oluvchilarning ish samaradorligini oshirish va fuqarolarga qulay sharoit yaratish imkonini beradi.